เท็มเม

เท็มเม  เป็นชื่อศักราชของญี่ปุ่นที่ตั้งอยู่ระหว่างศักราชอังเอกับศักราชคันเซ ซึ่งอยู่ในช่วงเดือนเมษายน ค.ศ. 1781 ถึงมกราคม ค.ศ. 1789 จักรพรรดิที่ครองราชย์ในศักราชนี้คือจักรพรรดิโคกากุ (光格天皇)
==การเปลี่ยนศักราช==
ค.ศ. 1781 เท็มเมกันเน็ง : เข้าศักราชใหม่เมื่อจักรพรรดิโคกากุเสด็จขึ้นครองราชย์ ศักราชก่อนหน้าสิ้นสุดลงเมื่อวันที่ 2 เดือน 4 ปีอังเอที่ 11
==เหตุการณ์ในศักราช==
ค.ศ. 1782 (ปีเท็มเมที่ 2): เกิดทุกภิกขภัยครั้งใหญ่แห่งเท็มเม
ค.ศ. 1782 (ปีเท็มเมที่ 2): มีการเสนอการวิเคราะห์สกุลเงินในจีนและญี่ปุ่นแก่พระจักรพรรดิโดยมินาโมโตะ โนะ มาซัตสึนะ
ค.ศ. 1783 (ปีเท็มเมที่ 3): เขาอาซามะ  เกิดการปะทุที่แคว้นชินาโนะ ซึ่งอยู่ห่างจากเอโดะทางตะวันตกเฉียงเหนือเพียง 80 ไมล์ ทำให้มีผู้เสียชีวิตโดยประมาณมากกว่า 20,000 คน (ปัจจุบันภูเขาไฟลูกนี้ตั้งอยู่บนชายแดนระหว่างจังหวัดกุมมะกับจังหวัดนางาโนะ) Isaac Titsingh ผู้ชำนาญการด้านญี่ปุ่น ได้ตีพิมพ์บันทึกการปะทุของภูเขาไฟอาซามะ ทำให้เป็นภูเขาลูกแรกที่โลกตะวันตกรู้จัก (ค.ศ. 1820) การปะทุของภูเขาไฟทำให้เกิดภัยแล้งหนักกว่าเดิม โดยแคว้นชินาโนะกับแคว้นโคซูเกะไม่สามารถทำการเกษตรได้เป็นเวลา 4-5 ปี
ค.ศ. 1783 (ปีเท็มเมที่ 3): รายงานจากงานวิจัยในคริสต์ศตวรรษที่ 20 ภัยแล้งรุนแรงขึ้น เพราะหลังภาวะอดอยากเป็นเวลา 8 ปี ไม่มีใครมีอาหารสำรองเหลืออีกเลย
ค.ศ. 1784 (ปีเท็มเมที่ 4): มีการเฉลิมฉลองทั่วประเทศ เพื่อยกย่องแก่โคโบ-ไดชิ ผู้ก่อตั้งศาสนาพุทธแบบชิงงงที่มรณภาพเมื่อ 950 ปีที่แล้ว
ค.ศ. 1784 (ปีเท็มเมที่ 4): ลูกชายของหัวหน้าที่ปรึกษาโชกุนถูกลอบสังหารในปราสาทเอโดะ โดยไม่มีใครนอกจากผู้ลอบสังหารที่ถูกลงโทษ ทำให้แผนการปฏิรูปของทานูมะ โอกิตสึงุถูกยกเลิกไป
17 กันยายน ค.ศ. 1786 (ปีเท็มเมที่ 6, วันที่ 25 เดือน 8): โชกุนโทกูงาวะ อิเอฮารุถึงแก่อสัญกรรมและฝังที่เอโดะ
ค.ศ. 1787 (ปีเท็มเมที่ 7): โทกูงาวะ อิเอนาริกลายเป็นโชกุนคนที่ 11 แห่งรัฐโชกุนโทกูงาวะ
ค.ศ. 1787 (ปีเท็มเมที่ 7): คุตสึกิ มาซัตสึนะตีพิมพ์ เซโยเซ็มปุ (บันทึกเหรียญตะวันตก) ที่มีภาพสกุลเงินยุโรปและอาณานิคม
ค.ศ. 1788 (ปีเท็มเมที่ 7): เกิดการก่อกบฏในร้านขายข้าวที่เอโดะและโอซากะ
ค.ศ. 1788 (ปีเท็มเมที่ 8): ไฟไหม้ครั้งใหญ่แห่งเกียวโต โดยเริ่มต้นขึ้นในเวลา 3:00 นาฬิกาของวันที่ 6 มีนาคม (ปีเท็มเมที่ 8, วันที่ 29 เดือน 1) และไม่สามารถควบคุมไฟได้จนถึงวันที่ 8 มีนาคม (วันแรกของเดือนที่สอง) แต่ยังมีเถ้าถ่านที่ออกควันจนกระทั่งเกิดฝนตกหนักในวันที่ 11 มีนาคม (วันที่สี่ของเดือนที่สอง) จักรพรรดิกับราชสำนักหนีไฟไหม้ และพระราชวังถูกเผาทำลาย หลังจากนั้น มีคำสั่งว่าไม่อนุญาตให้ซ่อมแซมสิ่งก่อสร้างใดก่อนที่จะสร้างพระราชวังใหม่เสร็จ ไฟไหม้ครั้งนี้ถือเป็นเหตุการณ์ครั้งใหญ่ในประวัติศาสตร์
==อ้างอิง==
==บรรณานุกรม==
Hall, John Whitney. (1988). Early Modern Japan (The Cambridge History of Japan, Vol. 4). Cambridge: Cambridge University Press. ; OCLC 489633115
__________. (1955). Tanuma Okitsugu, 1719–1788: Forerunner of Modern Japan. Cambridge: Harvard University Press. OCLC 445621
Nussbaum, Louis Frédéric and Käthe Roth. (2005). Japan Encyclopedia. Cambridge: Harvard University Press. ; OCLC 48943301
Screech, Timon. (2006). Secret Memoirs of the Shoguns: Isaac Titsingh and Japan, 1779–1822. London: RoutledgeCurzon. ; OCLC 65177072
__________. (2000). Shogun's Painted Culture: Fear and Creativity in the Japanese States, 1760–1829. London : Reaktion. ; OCLC 42699671
Titsingh, Isaac. (1834). Nihon Ōdai Ichiran; ou,  Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691.
== แหล่งข้อมูลอื่น ==
National Diet Library, "The Japanese Calendar" -- historical overview plus illustrative images from library's collection
National Archives of Japan:  Hinozenshu sanbutsu zuko, scroll showing illustrated inventory of industries in Karatsu Domain, Tenmei 4 (1784)
Toyohara Chikanobu, Mirror of the Ages (Jidai Kagami):   Tenmei no koro.
ศักราชญี่ปุ่น